Ólögleg samkvæmi, óstýrilátir tónleikagestir og dansandi fólk var á meðal þess sem lögreglan á höfuðborgarsvæðinu þurfti að hafa afskipti af í nótt. Grunur leikur á um að minnsta kosti þrjú brot á sóttvarnarlögum.
Fólk var að dansa, það þurfti að taka á því. Þetta segir aðstoðaryfirlögregluþjónn á höfuðborgarsvæðinu eftir annasama nótt í borginni, þar sem lögreglumenn áttu fullt í fangi með að framfylgja sóttvarnarreglum.
Skemmtanalífið ber þess keim að jólafrí eru víða hafin í framhaldsskólum og háskólum og að fólk sé orðið langþreytt á samkomutakmörkunum. Þetta segir Jóhann Karl Þórisson aðstoðaryfirlögregluþjónn hjá lögreglunni á höfuðborgarsvæðinu. Samkvæmt dagbók lögreglunnar gistu sex í fangageymslum lögreglunnar. Lögreglan var með eftirlit á öldurhúsum og tónleikastöðum í miðborg Reykjavíkur í gærkvöldi og gerði nokkrar athugasemdir þar.
Þetta var öll flóran, það voru fleiri mál en þetta. En við vorum með t.d. dyraverði sem voru ekki með réttindi. Við vorum með stað þar sem reglurnar segja til um núna að ef þú ferð inn á bar þá áttu að sitja við borð og það á að koma með áfengið til þín. Það er þjónn sem á að sjá um það. Þarna voru allir standandi, menn voru á barnum sjálfir. Fólk var að dansa, það þurfti að taka á því. Svo var staður sem var með útrunnið starfsleyfi. Starfsmaður þar eða einhver sagðist vera með einkasamkvæmi. Sökum ölvunar var truflað okkur við störf, vildi ekki vísa fólki út. Þá þurfti að handtaka hann og fara með hann út á stöð og rýma svo staðinn sjálfir. Svo vorum við með eftirlit með þessum tónleikum, bæði í höllinni og Háskólabíói í gær.
Í Háskólabíó fóru fram tónleikar þar sem gestir áttu erfitt með að fara eftir settum reglum.
Það var orðin tölverð ölvun þarna þegar fólkið var að mæta og einhverjir áttu erfitt með að vera með grímur meðan á tónleikunum stóð. sem er oft þannig að þegar fólk er orðið ölvað þá er erfitt að fara að fyrirmælum. En svo á tónleikum þá eiga menn að vera í sitthvoru hólfinu, menn eiga að sitja, menn eiga að vera með grímur, það á ekki að vera að selja áfengi, ekki vera með hlé. Þessir hlutir sem maður þarf að fylgjast með. Sama með barina, ef þú ferð á barinn þá áttu að sitja við borð og það á að koma þjónn og hann á að taka pöntun og koma svo með áfengið á borðið. ÞAð á ekki að vera að dansa, og ekki vera að fara á barinn sjálft. Sumir eiga bara erfiðara með að hlýða þessu þá þurfum við aðeins að ýta á fólk.
Ólögleg samkvæmi, óstýrilátir tónleikagestir og dansandi fólk var á meðal þess sem lögreglan á höfuðborgarsvæðinu þurfti að hafa afskipti af í nótt. Grunur leikur á um að minnsta kosti þrjú brot á sóttvarnarlögum.